# איתן כבל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איתן כבל
תאריך לידה | 23 באוגוסט 1959
ממשלות | 31
כנסות | 14 ,15, 16, 17
סיעות | מפלגת העבודה, ישראל אחת, עבודה-מימד, העבודה-מימד-עם אחד
תפקידים בולטים |

- מזכ"ל מפלגת העבודה
- יו"ר סיעת העבודה
- יו"ר ועדת הכלכלה
- השר הממונה על רשות השידור

איתן כבל, שר בממשלת ישראל, חבר כנסת ומזכ"ל מפלגת העבודה מאז יוני 2005.

כבל נולד ב-23 באוגוסט 1959 בראש העין להורים אשר עלו מתימן עשור קודם לכן. למד לתואר ראשון באוניברסיטה העברית בירושלים, אך השקיע את מירב מאמציו בפעילות פוליטית באגודת הסטודנטים, בין השאר כסגן ויו"ר אגודת הסטודנטים, ולא סיים את התואר.

במקצועו הוא יועץ ויזם בתחום השיכון, הבנייה והנדל"ן, בעל חברה לניהול, וייזום פרויקטים. בנוסף, כיהן כחבר מועצת המנהלים של חברת "השטיח המעופף".

במקביל, כיהן בתפקידים ציבוריים שונים, בין השאר:

- עוזר שר החקלאות, ויועץ לשר החקלאות,
- עוזר אישי ליו"ר מפלגת העבודה,
- יועץ מקצועי ואישי לשר הבינוי והשיכון.

בשנת 1996 נבחר לראשונה לכנסת אך בבחירות לכנסת ב1999 היה מוצב נמוך מדי ברשימה של מפלגת העבודה ונכנס לכנסת רק ב-9 במרץ 2001 אחרי התפטרות אהוד ברק מהכנסת, לאחר כשלונו בבחירות המיוחדות לראשות הממשלה. מאז 2001 הוא מכהן ברציפות כחבר כנסת וכמזכ"ל מפלגת העבודה הוצב במקום השביעי ברשימה לבחירות לכנסת ה-17.

בכנסת ה-15 כיהן בתפקיד יו"ר וועדת משנה לשוק ההון. במהלך הכנסת ה-16 כיהן לתקופה קצרה בתפקיד יו"ר וועדת הכלכלה.

חבר הכנסת כבל הוא אחד מחברי הכנסת הפעילים ביותר בשדולות. בכנסת ה-16 היה חבר בעשר שדולות (מתוך 44 שדולות הרשומות באתר הכנסת). בחמש מהשדולות: למען המאבטחים, בני חופש - למען יוצאים בשאלה, למען תושבי תל אביב, למתפנים מרצון מההתנחלויות, ולקידום הכדורגל היה החבר היחיד, ובשניים מהם היה גם יו"ר השדולה. השדולות האחרות בהם היה חבר בכנסת ה-16 הם: חיילי חובה, גדר הפרדה בטחונית, איכות הסביבה, השדולה מוניציפלית והשדולה למען חיילי מילואים, שהוא עמד בראשה.

כבל המשיך לשרת במילואים כסמל מחלקה בחטיבת מילואים של הצנחנים גם לאחר הבחרו לכנסת. הוא מאוד מבליט עובדה זאת, מקפיד לבקר חיילי מילואים ברחבי הארץ ומכהן כיו"ר שדולה למען חיילי המילואים בכנסת.

כבל היה מראשי המאבק נגד ערוץ 7 וכנגד חופש הביטוי של תומכי תאוריות הקשר על רצח רבין. בין השאר הוביל הפגנה באוניברסיטה העברית שמנעה בכח כניסה של אנשים להרצאה של ברי חמיש.

ב-16 ביוני 2005 נבחר איתן כבל על ידי חברי מפלגת העבודה לתפקיד מזכ"ל המפלגה ובתמיכת שלושת המועמדים ליו"ר המפלגה: שמעון פרס, אהוד ברק, עמיר פרץ. במסגרת כהונתו התגלה במפקד העבודה גל עצום של זיופים, כבל הורה על חקירה יסודית בסיומה נפסלו למעלה מ-40,000 טפסים.

ב-4 במאי 2006, עם הקמת הממשלה ה-31, מונה כבל לשר בלי תיק, הממונה על רשות השידור.

נשוי ואב ל-2, גר בראש העין.

## [עריכה] קישורים חיצוניים

- איתן כבל באתר הכנסת

מקור: http://he.wikipedia.org../../../%D7%90/%D7%99/%D7%AA/%D7%90%D7%99%D7%AA%D7%9F_%D7%9B%D7%91%D7%9C.html

קטגוריות: חברי כנסת | שרי ממשלת ישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Polski